ສະຫະລັດ ແລະພັນທະມິດ ຊອກຫາການຊ່ວຍເຫຼືອ ຈາກຈີນ ໃນການລົງໂທດ ເກົາຫຼີເໜືອ 
​​​ບັນດາ​ຜູ້ນຳ​ສະຫະລັດ ຍີ່ປຸ່ນ ​ແລະ​ເກົາຫລີ​ໃຕ້ ຈະພົບ​ປະກັນ ​ທີ່​ນະຄອນຫລວງວໍຊິ​ງຕັນ ​ໃນ​ວັນ​ພະຫັດ​ມື້​ອື່ນນີ້ ​ເພື່ອຫາ​ທາງ​ແກ້​ໄຂ ​ໄພຂົ່ມຂູ່ນິວ​ເຄລຍ ຂອງ​ເກົາຫລີ​ເໜືອ.
ເວລາບັນດາຜູ້ນຳຂອງສະຫະລັດ ຍີ່ປຸ່ນ ແລະເກົາຫລີໃຕ້ ພົບ ປະກັນທີ່ນະຄອນ ຫລວງວໍຊິງຕັນ ໃນວັນພະຫັດມື້ອື່ນນີ້ ເພື່ອ ຫາທາງແກ້ໄຂໄພຂົ່ມຂູ່ນິວເຄລຍທີ່ພວມເພີ້ມທະວີຂຶ້ນໃນເກົາ ຫລີເໜືອ ຊຶ່ງການສົນທະນາສ່ວນໃຫຍ່ແມ່ນຈະກ່ຽວກັບຈີນ ປະທານາທິບໍດີສະຫະລັດ ທ່ານ Barack Obama ນາຍົກ ລັດຖະມົນຕີຍີ່ປຸ່ນ ທ່ານ Shinzo Abe ແລະປະທານາທິບໍດີ ເກົາຫລີໃຕ້ທ່ານນາງ Park Geun-hye ຈະພົບປະສາມຝ່າຍ ຢູ່ນອກກອງປະຊຸມສຸດຍອດວ່າດ້ວຍຄວາມປອດໄພ ດ້ານນິວ ເຄລຍ ໃນນະຄອນຫລວງວໍຊິງຕັນ ການປະຊຸມສາມຝ່າຍດັ່ງກ່າວ ຈະເປັນເທື່ອທຳອິດ ທີ່ບັນດາຜູ້ນຳເຫລົ່ານີ້ໄດ້ພົບປະກັນ ນັບແຕ່ສະຫະປະຊາຊາດ ໄດ້ທຳການລົງໂທດຢ່າງໜັກຄັ້ງໃໝ່ຕໍ່ເກົາຫລີເໜືອ ຍ້ອນທົດ ລອງນິວເຄລຍຄັ້ງທີສີ່ໃນເດືອນມັງກອນທີ່ຜ່ານມາ ວໍຊິງຕັນ ແລະບັນດາພັນທະມິດເອເຊຍມີຄວາມໝາຍໝັ້ນຢ່າງແຮງທີ່ຈະທຳການ ລົງໂທດ ຢ່າງໜັກ ເພື່ອກົດດັນເກົາໃຫ້ຫລີເໜືອ ຢຸດເຊົາໂຄງການສ້າງອາວຸດນິວເຄລຍ ແຕ່ວ່າຍັງ ມີຄຳຖາມກ່ຽວກັບລະດັບໃນຄວາມໝັ້ນໝາຍຂອງປັກກິ່ງ ຮອງລັດຖະມົນຕີຕ່າງປະເທດສະຫະລັດ ທ່ານ Anthony Blinken ກ່າວໃນວັນອັງຄານ ວານນີ້ວ່າ “ມີຄວາມສຳພັນດ້ານເສດຖະກິດເປັນພິເສດ ລະຫວ່າງ ຈີນແລະເກົາຫລີເໜືອ ມະຕິຂອງສະພາຄວາມໝັ້ນຄົງໄດ້ນຳເອົາດ້ານດັ່ງກ່າວແລະມີຈຸດສູນກາງຢູ່ໂຕະກອງ ປະຊຸມ ແລະພວກເຮົາຫວັງວ່າ ການຮ່ວມມືກັບຈີນ ກ່ຽວກັບເກົາຫລີເໜືອຈະດຳເນີນຕໍ່ໄປ ” ສະຫະລັດ ໄດ້ດຳເນີນງານຢ່າງໃກ້ຊິດກັບຈີນ ເພື່ອພັດທະນາການລົງໂທດຄັ້ງໃໝ່ຂອງ ສະຫະປະຊາຊາດ ທີ່ບັງຄັບໃຫ້ມີການກວດກາສິນຄ້າທັງໝົດຂອງເກົາ ຫລີເໜືອ ແລະ ຫ້າມສົ່ງອອກ ການຄ້າຂາຍສ່ວນໃຫຍ່ຂອງແຮ່ທາດປະເທດດັ່ງ ກ່າວ ທີ່ໄດ້ຖືກນຳໃຊ້ ເພື່ອເປັນທຶນສະໜັບສະໜຸນໂຄງການພັດທະນານິວເຄລຍ ຂອງເກົາຫຼີເໜືອນັ້ນ